cyanic-selkie/wikianc huggingface dataset:
Anna Bogdanova
Bogdanova sijoittui vuoden 2007 sisäratojen EM-kisoissa Birminghamissa viisiottelussa 13:nneksi pistein 4272. Myöhemmin samana vuonna hän voitti seitsenottelussa Venäjän mestaruuden ja sijoittui samassa lajissa Osakan MM-kisoissa kymmenenneksi tuloksella 6243. Bogdanova voitti viisiottelun Venäjän mestaruuden talvella 2008, ja saman vuoden maaliskuussa hän saavutti ensimmäisen arvokisamitalinsa sijoittumalla pronssille sisäratojen MM-kilpailuissa Valenciassa tuloksella 4753.
Bogdanova sijoittui Pekingin olympialaisissa seitsenottelussa kuudenneksi ennätyksellään 6465 pistettä. Seuraavana talvena hän voitti Venäjän viisiottelumestaruuden ja teki Penzassa ennätyksensä 4784 pistettä. Torinon EM-hallikilpailuissa hän voitti viisiottelussa kultaa tuloksella 4761 pistettä. Daegun MM-kisoissa 2011 hän sijoittui 11:nneksi tuloksella 6242.
Ennätykset
i = hallitulos
Hunza
Hunza voi tarkoittaa seuraavia asioita:
Cacaxtla
Cacaxtla oli muinainen intiaanien kaupunki Mesoamerikassa nykyisessä Meksikossa nykyisen Tlaxcalan osavaltion etelärajalla. Se sijaitsee lounaaseen Méxicosta. Arkeologisen tutkimuksen mukaan Cacaxtla oli vaikutusvaltaisin kaupunki Tlaxcalanin alueella vuosina 650–1100 olleen Texcalacin kulttuurin ensimmäisen puoliskon aikana eli noin vuosina 650–850. Silloin Teotihuacánin valta-asema oli alkanut heikentyä, jolloin pienemmät seuraajat, kuten Cacaxtla, saivat mahdollisuuden käydä vaihtokauppaa Meksikon laakson, rannikon ja Usumacintan laakson maya-alueiden välillä. Kaupunki rakennettiin hallitsijasuvun kaukaiseksi linnakkeeksi. Arkeologisia kaivauksia on suoritettu ainoastaan palatsissa.
Stanislava Komarova
Stanislava Stanislavovna Komarova (s. 12. kesäkuuta 1986 Moskova) on venäläinen uimari. Hän on saavuttanut yhden olympiamitalin; hopeaa 200 metrin selkäuinnissa Ateenassa 2004 ajalla 2.09,72. Kultaa voittaneelle Kirsty Coventrylle hän hävisi 0,53 sekuntia.
Komarova saavutti 200 metrin selkäuinnissa hopeaa Fukuokan MM-kisoissa 2001 ajalla 2.10,43. Berliinin EM-kilpailuissa 2002 hän voitti kultaa sekä 100 että 200 metrin selkäuinnissa. Barcelonan MM-kisoissa 2003 hän saavutti 200 metrin selkäuinnissa pronssia. Madridin EM-kisoissa 2004 hän voitti 200 metrin selkäuinnin ja sai puolta lyhyemmällä matkalla hopeaa.
Käytettävissä oleva tulo
Käytettävissä oleva tulo on tilastoinnissa käytetty määritelmä. Se lasketaan vähentämällä brutto- eli kokonaistulosta tulovero ja muut tulonsiirrot. Kansantalouden tilinpidossa se lasketaan sektoreittain lisäämällä ensituloon saadut ja vähentämällä maksettavat tulonsiirrot. Käytettävissä oleva tulo voidaan käyttää kulutukseen tai säästää.
Käytettävissä olevat tulo on tulonjakotilaston keskeisin tulokäsite. Sitä käytetään myös kulutustutkimuksessa.
Kansantalouden tilinpito
Palkansaajakorvaukset + toimintaylijäämä ja sekatulo + omaisuustulot - omaisuusmenot = sektorin ensitulo
+ saadut tulonsiirrot - maksetut tulonsiirrot = käytettävissä oleva tulo.
Tulonjakotilasto, kulutustutkimus
Palkkatulot + yrittäjätulot = työtulo
+ saadut tulonsiirrot = bruttotulot
- maksetut tulonsiirrot = käytettävissä oleva tulo.
Petri Hakala
Petri Hakala voi tarkoittaa ainakin seuraavia suomalaisia henkilöitä:
SBS Eno
SBS Eno on enolainen salibandyyn erikoistunut urheiluseura. SBS Eno on Enon Kisa-Poikien itsenäisesti toimiva alaseura. 2019 SBS-ENO palaa vuosien tauon jälkeen kaukaloon uudistuneella joukkueella. Siirsimme sarjatoiminnan FB Factor ry alaisuuteen, Factor tarjoaa meille parhaat olosuhteet lähteä kehittämään toimintaa vanhoja perinteitä kunnioittaen. Joukkueen nimi SFE (Salibandy Factor Eno) kertoo alkaneesta yhteistyöstä.
Kaavi (Viro)
Kaavi on kylä Sõrven niemimaalla Saarenmaan kunnassa Virossa. Kylä sijaitsee Itämeren rannalla noin 50 kilometriä Saarenmaan pääkaupungista, Kuressaaresta etelään. Kaavissa on ympärivuotisen asutuksen lisäksi kesäasutusta. Kylässä toimi 2000-luvun alussa myös kauppa, joka on sittemmin lopetettu. Kylässä on myös majakka ja kaksi venesatamaa.
Viieristin luonnonsuojelualue sijaitsee jonkin matkan päässä Kaavilta kohti Kuressaarta.
SBS Eno
Historia
SBS Enon edustusjoukkue nousi kaudella 1999–2000 Salibandyn miesten I-divisioonaan. Kaudella 2000–2001 joukkue sijoittui neljänneksi ja kaudella 2001–2002 itälohkon kolmanneksi. SBS Enon parhaiden pelaajien siirtyessä liigajoukkueisiin seura tippui II-divisioonaan kaudella 2002–2003.
Vikash Dhorasoo
Vikash Dhorasoo (s. 10. lokakuuta 1973 Harfleur) on ranskalainen jalkapalloilija, joka lopetti uransa kauden 2006–2007 jälkeen. Hän edusti pisimpään Le Havrea ja Lyonia. Hän pelasi kotimaansa lisäksi Italiassa. Hän pelasi yleensä keskikentällä.
Dhorasoo pelasi Ranskan maajoukkueessa 18 ottelua vuosina 1999–2006. Ainoan maaottelumaalinsa hän teki lokakuussa 2005 MM-karsintaottelussa Kyprosta vastaan. MM-kilpailuissa 2006 hän pelasi muutaman minuutin Ranskan kahdessa ensimmäisessä alkulohko-ottelussa.
SBS Eno
Historia
Kaudelle 2011-2012 SBS-Eno Lähtee uusien taustavoimien takaamana jatkamaan Enon salibandy kulttuuria. Joukkue koostuu täysin samasta rungosta joka aiemmin luopui 3 Divisioona paikasta, Tavoitteena on tulevina vuosina nousu takaisin 2-Divisioonaan. Tällä hetkellä Joukkue pelaa 4-Divisioonaa. Nousu 4-divisioonaan kaudelle 2012-2013.
Seuran kasvatit
Parhaimmillaan SBS Enon entisiä pelaajia on pelannut SM-liigassa yhtä aikaa yhdeksän: Tatu ja Petri Väänänen, Jussi ja Antti Tahvanainen, Matti Turunen Jari Aromaa, Timo Tahvanainen, Jarkko Purmonen ja Henri Lomu. Menestynein on MM-kultaakin voittanut Tatu Väänänen. Yläsarjoissa on pelannut ja valmentanut muitakin SBS Enon kasvatteja.
Pelaajat kaudella 2011-2012
Hyökkääjät
Antti Räty, Joona Korhonen, Pasi Penttinen, Tuomo Marjola, Tatu Romppanen, Mikko Nevalainen, Roman Danilov, Lassi Tahvanainen
Keskushyökkääjät Lauri Aho, Petri Vanninen, Pekka Penttinen ( A )
Puolustajat
Hemmi Ryhänen, Miikka Kuivalainen, Riku Vuori, Tuomas Väänänen ( C ), Jere Räty, Pekka Ignatius
Henri Vänskä ( MV )
Valmennus
Tommi Nevalainen
Joukkueen Johto
Hemmi Ryhänen,
Riku Vuori,
(Karri Vaakanainen)
Scarborough Fair
pienoiskuva|Sovitus Scarborough Fairin ensimmäisestä säkeistöstä Scarborough Fair (, suomennettu nimellä Lilja, ruusu ja kirsikkapuu) on englantilainen balladi.
Laulu sijoittuu North Yorkshiressa Englannissa sijaitsevaan Scarborough'n kaupunkiin ja kertoo nuoresta miehestä, joka pyytää kuuntelijaa kehottamaan miehen entistä rakastajaa suorittamaan monia mahdottomia tehtäviä, kuten tekemään hänelle paidan ilman saumoja ja sitten pesemään sen kuivassa kaivossa. Jos nainen suoriutuu tehtävistä, mies ottaa hänet takaisin. Laulu lauletaan usein duettona, jolloin nainen antaa miehelle yhtä mahdottomia tehtäviä ja lupaa antaa miehelle saumattoman paidan, kun mies on suoriutunut hänen antamistaan tehtävistä.
"Scarborough Fair" vaikuttaisi perustuvan vanhempaan, "The Elfin Knight" -nimiseen skotlantilaiseen balladiin, joka on jäljitetty vuoteen 1670, mutta joka saattaa hyvinkin olla vielä vanhempi. Tässä laulussa haltija uhkaa siepata nuoren naisen rakastajattarekseen, jollei nainen suoriudu haltijan antamasta mahdottomasta tehtävästä; nainen vastaa antamalla haltijalle tehtäviä, jotka tämän täytyy suorittaa.
Kun laulu levisi, sitä muokattiin ja uudelleenkirjoitettiin, niin että 1700-luvun lopulla siitä oli jo kymmeniä erilaisia muunnoksia. Viittaukset "Scarborough Fairiin" ja kertosäkeen "parsley, sage, rosemary and thyme" ajoittuvat 1800-luvun versioihin. On mahdollista, että kertosäe on lainattu balladista "Riddles Wisely Expounded".
Sanoitus
Alla on yksi (suhteellisen uusi) versio laulun sanoista duetoksi sovitettuna.
MOLEMMAT
Are you going to Scarborough Fair? Parsley, sage, rosemary and thyme, Remember me to one who lives there, She once was a true love of mine.
MIES
Tell her to wash it in yonder dry well, Parsley, sage, rosemary and thyme, Which never sprung water nor rain ever fell, And then she'll be a true love of mine.
Have you been to Scarborough Fair? Parsley, sage, rosemary and thyme, Remember me from one who lives there, For he once was a true love of mine.
NAINEN
Ask him to find me an acre of land, Parsley, sage, rosemary and thyme, Between the salt water and the sea-sand, For then he'll be a true love of mine.
Ask him to plough it with a lamb's horn, Parsley, sage, rosemary and thyme, And sow it all over with one peppercorn, For then he'll be a true love of mine.
Ask him to reap it with a sickle of leather, Parsley, sage, rosemary and thyme, And gather it up with a rope made of heather, For then he'll be a true love of mine.
When he has done and finished his work, Parsley, sage, rosemary and thyme, Ask him to come for his cambric shirt, For then he'll be a true love of mine.
If you say that you can't, then I shall reply, Parsley, sage, rosemary and thyme, Oh, Let me know that at least you will try, Or you'll never be a true love of mine.
Love imposes impossible tasks, Parsley, sage, rosemary and thyme, But none more than any heart would ask, I must know you're a true love of mine.
Kertosäkeen symboliikka
"Parsley, sage, rosemary and thyme". Kuvassa (vasemmasta yläkulmasta lukien): persilja, salvia, rosmariini ja timjami.
"Scarborough Fairin" kertosäettä "parsley, sage, rosemary and thyme" (persilja, salvia, rosmariini ja timjami) on yritetty pitkään analysoida ja sen merkityksestä on monenlaisia näkemyksiä. Yksi teoria nojaa kyseisten yrttien symboliikkaan: Mainitessaan nämä yrtit laulun puhuja toivoo rakkaalleen lempeyttä tyynnyttää katkeruuden, joka heidän välillään on, voimaa pysyä lujana sinä aikana kun he ovat erossa, uskollisuutta, sekä rohkeutta, jotta hän voisi suorittaa mahdottomat tehtävät, jotka mies on hänelle antanut.
Toinen kertosäkeestä esitetty teoria tarjoaa hieman arkipäiväisemmän selityksen. Balladissa "The Elfin Knight", johon "Scarborough Fair" perustuu, on eräässä versiossa seuraavanlainen kertosäe: "my plaid away, my plaid away, the wind shall not blow my plaid away". Monissa uudemmissa muunnoksissa laulusta on usein joku seuraavista kertosäkeistä: Yllä olevien kanssa esiintyy yleensä myös säe "Once she was a true love of mine" tai variaatio siitä. "Parsley, sage, rosemary and thyme" saattaa siis olla vain yritys täyttää unohtunut osa säkeistöstä.
Simon & Garfunkel
Folkduo Simon & Garfunkel teki 1960-luvulla "Scarborough Fairin" tunnetuksi. Paul Simon oppi kappaleen Lontoossa vuonna 1965 englantilaiselta folklaulaja ja -kitaristi Martin Carthylta ja asetti sen kontrapunktiin oman "Canticle"-kappaleensa kanssa. "Scarborough Fair/Canticlesta" tuli duon vuonna 1966 ilmestyneen Parsley, Sage, Rosemary & Thyme -albumin nimikappale, ja se julkaistiin myös singlenä.
Muut esittäjät
Simon & Garfunkelin lisäksi monet muut artistit ovat levyttäneet tai esittäneet "Scarborough Fairin", mm. Sarah Brightman, Vicky Leandros, Gregorian, Nana Mouskouri, Queensrÿche, Leaves' Eyes, Martin Carthy, John Renbourn, Roger Whittaker, Midori, Medwyn Goodall, Johny Dean, Urban Trad, Hayley Westenra, Aurora, Mediaeval Baebes, Triniti, Mägo de Oz ja nuori japanilainen artisti Yuki Otake.
Suomessa veljekset Sammy ja Kirka Babitzin levyttivät kappaleen vuonna 1970 Pertsa Reposen suomennoksena nimellä "Lilja, ruusu ja kirsikkapuu". Sävelmän sovitus oli tehty Simon & Garfunkelin version pohjalta. Myöhemmin myös muut suomalaiset esittäjät ovat levyttäneet kappaleen.
Bob Dylan lainasi vuonna 1963 "Scarborough Fairista" kaksi säettä The Freewheelin' Bob Dylan -albumillaan julkaistuun "Girl From The North Country" -kappaleeseen. Lisäksi hän otti paljon vaikutteita "Scarborough Fairin" melodiasta omaan lauluunsa. Myös toinen Dylanin kappale, vuonna 1964 julkaistu "Boots of Spanish Leather" perustuu siihen.
Jalkapallon maailmanmestaruuskilpailut 1982
Vuoden 1982 jalkapallon maailmanmestaruuskilpailut järjestettiin Espanjassa. Kilpailut voitti Italia, joka kukisti loppuottelussa Saksan liittotasavallan maalein 3–1. Mestaruus oli Italialle kolmas (aiemmat vuosilta 1934 ja 1938), mikä nosti sen tilastoissa tasoihin Brasilian kanssa.
Turnauksen maalikuninkuuden ja parhaan pelaajan palkinnon voitti Italian Paolo Rossi. Toiseksi parhaan pelaajan palkinnon hopeisen pallon sai Brasilian Falcao ja pronsissen Saksan liittotasavallan Karl-Heinz Rummenigge, joka oli myös Rossin jälkeen toiseksi paras maalintekijä.
Turnauksen kulku
Pelisysteemiä oli muutettu vuoden 1978 kisoista: lopputurnaukseen pääsi mukaan 24 joukkuetta (aiemmin 16), jotka jaettiin kuuteen neljän joukkueen alkulohkoon. Jokaisen alkulohkon kaksi parasta joukkuetta pääsivät puolivälieriin, joissa pelattiin neljässä kolmen joukkueen lohkossa. Lohkojen voittajat jatkoivat välieriin. Kyseessä oli ainut tällä systeemillä pelattu turnaus, sillä FIFA muutti pelisysteemiä jo seuraaviin kisoihin.
Alkulohkot
Turnauksen suosikkeja olivat Brasilia, Argentiina ja Saksan liittotasavalta. Vastaavasti Algeria, Kamerun, Honduras, Uusi-Seelanti ja Kuwait olivat ensimmäistä kertaa MM-lopputurnauksessa.
Kisat alkoivat kuitenkin yllätyksillä. Isäntämaa Espanja pelasi ponnettomasti ja selvisi hädin tuskin 12 parhaan joukkoon. Puolustava maailmanmestari Argentiina hävisi avausottelun Belgialle van den Berghin maalilla 0–1.
Yksi kisojen ja koko MM-historian suurimpia yllätyksiä oli kuitenkin Saksan liittotasavallan tappio avausottelussaan Algerialle maalein 2–1. Seuraavaksi Saksa voitti lohkon heittopussi Chilen Karl-Heinz Rummeniggen hattutempulla, mutta jatkopaikkaan vaadittiin voitto Itävallasta. Tiedossa oli, että 1–0-voitto Itävallasta varmistaisi molemmille paikan puolivälierissä, sillä Algeria oli jo pelannut kaikki alkulohkon ottelunsa. Ottelu päättyikin juuri noihin lukemiin Saksan liittotasavallan tehtyä maalin jo alkuminuuteilla ja molempien joukkueiden palloteltua päämäärättömästi loppuajan. Tapaus herätti paljon huomiota sekä närkästytti useita tahoja, ja sääntöjä muutettiin jo vuoden 1986 kisoihin siten, että lohkojen kaksi viimeistä ottelua pelataan samanaikaisesti.
Lohko 1:ssä ensimmäistä kertaa lopputurnauksessa pelannut Kamerun oli lähellä jatkopaikkaa yllettyään tasapisteisiin Italian kanssa. Puola voitti lohkon voitettuaan Perun 5-1, ja kolme tasapeliä pelannut Italia selvisi jatkoon vain tehtyjen maalien perusteella.
Muista brittijoukkueista Pohjois-Irlanti voitti sensaatiomaisesti lohkon 5:n ennen isäntämaa Espanjaa, mutta Skotlanti jäi lohko 6:ssa loistavasti pelanneen ennakkosuosikki Brasilian sekä Neuvostoliiton taakse.
Puolivälierälohkot
Turnaukseen suursuosikkina lähtenyt Brasilia oli pelannut vahvasti harjoitusotteluissa. Joukkueen tähtiä olivat puolustaja Júnior sekä keskikentän Zico, Paulo Falcão ja Sócrates. Brasilia pelasi Têle Santanan johdolla hyökkäävää ja vauhdikasta jalkapalloa. Maa voittikin alkulohkonsa puhtaasti maalierolla 10–2, ja puolivälierälohkossaan se kaatoi hallitsevan maailmanmestarin Argentiinan 3–1. Ratkaisevassa ottelussa Italiaa vastaan Brasilialle olisi riittänyt välieräpaikkaan tasapeli, mutta korkeatasoisessa kamppailussa Italia voitti eteläamerikkalaiset 3–2. Italian kaikki maalit teki Paolo Rossi. Rossi avasi siten maalihanansa edetessään kohti turnauksen maalikuninkuutta. Kisoja edeltävänä keväänä Rossi oli vapautunut pitkästä pelikiellosta.
Puolivälierälohko A:ssa Puola voitti tähtipelaaja Zbigniew Boniekin maaleilla Belgian 3–0 ja pelasi seuraavassa ottelussaan tasapelin Neuvostoliiton kanssa, mikä toi maalle välieräpaikan.
Lohko B:n avausottelussa Saksa ja Englanti pelasivat tasoltaan vaatimattomassa ottelussa maalittoman tasapelin. Seuraavassa ottelussaan Espanjaa vastaan saksalaiset olivat jo selvästi parempia ja pudottivat kisojen isäntämaan Pierre Littbarskin ja Klaus Fischerin maaleilla 2–1. Englanti ei yltänyt omassa ottelussaan voittoon, joten Saksa eteni lohkostaan välieriin.
Ranska voitti lohko D:ssä ensin Itävallan 1–0 ja sen jälkeen Pohjois-Irlannin 4–1. Ranskan tähtipelaajiin Michel Platinin ohella lukeutuneet Alain Giresse ja Dominique Rocheteau tekivät jälkimmäisessä ottelussa molemmat kaksi maalia.
Sinauli
Sinauli, myös Sanauli (Devanagiri: सिनौली) on arkeologinen löytöpaikka Luoteis-Intiassa, josta on löydetty vanhoja hautoja. Joissakin haudoissa on kiekkopyöräisiä vaunuja. Sinauli kuuluu okralla maalatun keramiikan alueeseen.
Jalkapallon maailmanmestaruuskilpailut 1982
Välierät
Eräs MM-kisahistorian muistettavimpia otteluita oli Saksan liittotasavallan ja Ranskan kohtaaminen välierissä Sevillassa. Pierre Littbarski vei saksalaiset johtoon ensimmäisen puoliajan 17. minuutilla, mutta Michel Platini tasoitti rangaistuspotkusta ottelun 26. minuutilla. Ottelussa sattui toisella puoliajalla ikävä välikohtaus, kun Saksan maalivahti Harald Schumacher taklasi ranskalaispelaaja Patrick Battistonin tajuttomaksi tämän karattua läpiajoon. Ranskalaisten leirissä kuohui erotuomarin annettua pelin jatkua normaalisti ilman varoituksia Schumacherille tai edes vapaapotkua ranskalaisille. Ottelussa nähtiin myös hienoja hetkiä: peli aaltoili päästä päähän, ja molemmilla joukkueilla oli hyviä maalintekotilanteita.
Sinauli
Sinaulin hautausmaa (Sanauli) sijaitsee Barot tehsil:issä, Baghpatin piirikunnassa, Uttar Pradeshin osavaltiossa, Intiassa. Nykyään se on noin 6 km päässä Jamuna-joesta. Tuon ajan asutuskeskus Alamgirpur sijaitsee noin 20 km tästä paikasta itäkaakkoon. Aiemmin Jamuna-joki saattoi virrata lähempänä. Paikan hautoihin luultavasti liittyvää suurta muinaista asutuskeskusta ei ole löydetty. Jonkinverran uunien jäänteitä esiintyy lähellä. Seudulta on tehty paljon okranvärisen keramiikan ja kupariaarteiden löytöjä.
Jalkapallon maailmanmestaruuskilpailut 1982
Välierät
Varsinainen peliaika päättyi tasan 1–1, ja jatkoajalla Ranska teki nopeasti kaksi maalia siirtyen 3–1-johtoon Marius Trésorin ja Alain Giressen osumilla. Maa kuitenkin jatkoi johtoasemassa hyökkäyspeliään, erään arvion mukaan, koska halusi antaa saksalaisille opetuksen. Loukkaantumisen vuoksi penkillä aloittanut saksalaishyökkääjä Karl-Heinz Rummenigge vaihdettiin kentälle tappiotilanteessa. Hän kavensi pian ja oli järjestämässä Saksan tasoitusmaalia, jonka Klaus Fischer viimeisteli tyylikkäällä saksipotkulla. Jatkoaika päättyi lukemiin 3–3, joten ratkaisu siirtyi rangaistuspotkukilpailuun, jonka Saksa voitti maalein 5–4.
Sinauli
Haudat
Sinaulin hautausmaa ajoittuu aikaan 2200–1800 eaa Pronssi- ja kupariesineitä on löydetty, muttei rautaa. Hautoja on löydetty ainakin 116. Haudat ovat joko "laajennettuja hautauksia": ruumis kyykyssä, toiseen kertaan hautauksia: vain luunsiruja, eläinhautauksia tai ruumiittomia "symbolisia hautauksia". On haudattu molempia sukupuolia, kaiken ikäisiä, monista yhteiskuntaluokista. Löytökerrostuman keskiosassa on polttetun saven tasanne, joka saattaa kieliä polttohautauksista. . Lisäksi on löydetty arkkuhautauksia joissa kaksi antenniperäistä pronssimiekkaa ja kypäriä. Erään arkun kannessa on härän pää, jonka sarvien keskellä pyhän pipal-viikunapuun lehti. Haudoista on löydetty myös vaunuja, kilpiä, pitkävartinen soihtu, kypärä, Ruumiit on haudattu pää pohjoiseen tai luoteeseen päin. Antenniperäiset miekat ovat tyypillisiä kupariaarrekulttuurille, joka on pääosin myöhäisharappalainen. Niitä ei esiintynyt kypsässä Harappan kulttuurissa. Mutta keramiikka muistuttaa harappalaista.
Jalkapallon maailmanmestaruuskilpailut 1982
Välierät
Toisessa välierässä Italia voitti ilman Boniekia pelanneen Puolan 2–0. Paolo Rossi teki molemmat Italian maalit. Pronssiottelussa Puola löi maalein 3–2 vaihtomiehistöään peluuttaneen Ranskan.
Sinauli
Haudat
Saviastioita on ruumiin jalkopäässä ja pään lähellä, Eri haudoissa saviastioiden luku on yleensä pariton. Yhdestä paikasta on löydetty viulun muotoisen kotelon jäänteet, jossa on kupariaarrekulttuurile tyypillisiä "kalaihmisen" muotoisia kuparilevyjä. Kotelo saattaa olla kilpi. Kalaihminen saattaa tarkoittaa jumalaa. Se tuo mielene Kiinan tian-merkin, joka tarkoittaa jumalaa tai taivasta.
Jalkapallon maailmanmestaruuskilpailut 1982
Loppuottelu
Loppuottelussa pitkän välierän ja lentokonemyöhästymisen väsyttämä Saksa ei kyennyt tarjoamaan Italialle kunnon vastusta vaan Italia voitti 3–1 Paolo Rossin, Marco Tardellin ja Alessandro Altobellin maaleilla. Ensimmäisellä puoliajalla Italian Antonio Cabrini vielä epäonnistui rangaistuspotkussa pelin 24. minuutilla. Ensimmäinen puoliaika päättyi vielä tasaisena ja maalittomana, mutta toisella jaksolla Italia meni menojaan. Italian puolustus tylsytti saksalaisten yritykset tehottomiksi, ja Italia teki maalit terävistä vastahyökkäyksistä. Paul Breitnerin kavennus lopputulokseksi 3-1 vapaapotkun jälkitilanteesta 83. minuutilla oli enää laiha lohtu saksalaisille. Paolo Rossin ohella Italian muita runkopelaajia olivat konkarimaalivahti Dino Zoff ja keskikentällä etenkin turnauksen alussa Italian peliä johtanut Bruno Conti. 150px|thumb|Vaihtoehtoinen logo.
Sinauli
Vaunulöydöt
Sinaulista on löydetty hyvin vanhat sotavaunut ehkä ajalta noin 1900-1800 eaa. Varmemmin paikasta on otettu kaksi ajoitusta.
3815 ja 3500 BP, virhemarginaalilla 130 vuotta. Vaunut ovat varhaisen Mesopotamian jne. mallisia kiekkopyöräisiä, ei myöhempää puolapyöräistä tyyppiä. Vaunuhauta lienee ainakin paikallisen mahtimiehen tai sotapäällikön hauta. Löytö saattaa viitata siihen, että Indus-kulttuurin ajan ihmiset eivät olleet ainakaan kulttuurin taantumavaiheessa niin rauhanomaisia kuin on aiemmin ajateltu
Asko Parpolan mukaan Sanaulin hautalöytö kertoo esi-Rigvedan aikaisesta indoiranilaisten muutosta Intiaan, ehkä BMAC-kulttuurin alueelta.
Hobitit (televisiosarja)
Hobitit on Timo Torikan ohjaama yhdeksänosainen suomalainen televisiosarja, joka perustuu J. R. R. Tolkienin kirjoihin Hobitti eli sinne ja takaisin ja Taru sormusten herrasta. Sarja käsittelee Sormusten herran tapahtumia erityisesti hobittien näkökulmasta, painottuen loppua kohti Frodon ja Samin matkaan kohti Tuomiovuorta. Näyttelijäkaarti on pitkälti sama kuin Ryhmäteatterin vuosina 1988–1989 Suomenlinnassa esittämässä Taru sormusten herrasta -näytelmässä. Näyttelijöiden osuudet kuvattiin kokonaan studiossa. Maisemat lisättiin näyttelijöiden taustalle chroma key -tekniikalla, jota ei ollut vielä juurikaan käytetty Suomessa. Sarjan musiikin on säveltänyt Toni Edelmann. Yle TV1 on esittänyt sarjan televisiossa kahdesti, vuonna 1993 sekä 1997–1998.
Tuotantohistoria
Televisiosarjan tuotannon lähtökohta oli Ryhmäteatterin vuosina 1988 ja 1989 Suomenlinnan kesäteatterissa esittämä ja suuren suosion kerännyt Taru sormusten herrasta -näytelmä, jonka ohjasivat Raila Leppäkoski ja Arto af Hällström. Yleisradiolla oli optio näytelmän sovittamiseksi televisioon sellaisenaan, mutta sitä ei pidetty sittenkään mielekkäänä. Uutta sovitusta alkoivat laatia Suomenlinnassa Pippiniä esittänyt Timo Torikka ja näytelmän musiikin säveltänyt Toni Edelmann. Torikan mukaan ensimmäinen ajatus oli tuottaa lastenohjelma, jonka keskiössä olisivat olleet lukuisat laulut, jotka Edelmann oli säveltänyt Tolkienin runojen pohjalta Ryhmäteatterin näytelmää varten. Tarinaan kiinteästi liittyvien laulujen nivominen omaksi irralliseksi kokonaisuudekseen osoittautui kuitenkin vaikeaksi, ja lähtökohtaa muutettiin. Pyrkimyksenä oli joka tapauksessa tuottaa erilainen sovitus kuin Ryhmäteatterin näytelmä oli ollut. Tarinaa keskitettiin hobittien näkökulmaan ja sen kannalta ylimääräisiä rönsyjä karsittiin.
Taustojen kuvaus sarjaa varten aloitettiin jo vuonna 1990, näyttelijöiden osuuksia siirryttiin kuvaamaan 1991. Kaikki näyttelijöiden osuudet kuvattiin studiossa bluescreeniä vasten ja yhdistettiin aiemmin kuvattuihin taustoihin tuoreella ”ultimate-tekniikalla”, johon Torikka oli tutustunut kuvatessaan aiemmin televisioelokuvaa Laurin piilo. Ulkona kuvattujen taustojen lisäksi sarjan teossa käytettiin runsaasti pienoismalleja, joiden avulla luotiin muun muassa Konnun ja Briin kylät. Suurin osa näyttelijöistä oli samoja kuin Suomenlinnan näytelmässä, uutta verta ryhmään toivat muun muassa Jari Pehkonen Pippininä ja Leif Wager Elrondina. Myös tuotantoryhmään löytyi Suomenlinnan konkareita, ainakin puvustaja Riitta Anttonen ja luonnollisesti säveltäjä Toni Edelmann.
Hobitit sai ensiesityksensä TV1-kanavalla keväällä 1993. Sarja esitettiin televisiossa uudestaan vuodenvaihteessa 1997–1998, minkä jälkeen Yleisradion esitysoikeudet sarjaan raukesivat. Uusista esitysoikeuksista on neuvoteltu 2010-luvullakin, mutta tuloksetta. Sarjan jaksot olivat jonkin aikaa katsottavissa YouTubessa yksityishenkilön lataamina, kunnes videot poistettiin palvelusta tammikuussa 2020 Yleisradion tekemän tekijänoikeusvaatimuksen perusteella.
Vastaanotto
Helsingin Sanomien arvostelussa Jukka Kajava kehui uutta kotimaisin voimin tuotettua koko perheen sarjaa, joka hiukan vaivalloisen ja vaikeaselkoisen alun jälkeen ottaa imuunsa – kiitos perustana olevan Tolkienin vahvan tarinan. Häneltä saivat erityistä kiitosta myös monet keskeiset roolityöt, kuten Kari Väänänen Klonkkuna ja Pertti Sveholm Samina. Nelisen vuotta myöhemmin sarjan uudelleenesityksen aikaan Kajava suhtautui siihen jo hiukan kriittisemmin todeten, että televisiosovituksen konkretia rajoittaa kenties sittenkin liiaksi katsojan mielikuvitusta alkuperäisteokseen verrattuna.
Vuonna 2004 Suomen Tolkien-seuran Legolas-lehteen kirjoittanut Juho Gröndahl muisteli Hobittien onnistuneen ”tavoittamaan kirjan tunnelman ja hengen” siitä huolimatta, että se tehtiin ”pienellä budjetilla aivan järkyttävissä lavasteissa”. Onnistuneiden näyttelijäsuoritusten ja ”mietteliään yleisilmeen” lisäksi hän piti sarjan onnistumisen syynä juuri selkeää näkökulman valintaa eli sitä, ettei koko romaanin tarinaa yritetäkään kertoa sarjan keskittyessä Frodon ja Samin matkaan. Vastaavasti Gröndahl suhtautui Peter Jacksonin vastikään ilmestyneeseen Taru sormusten herrasta -elokuvatrilogiaan penseästi, koska hänen mielestään elokuvasovituksessa korostunut ”kirjan eeppinen ja mahtipontinen puoli ei ole sen kestävämpiä ja mielenkiintoisimpia puolia”.
Jaksot
Sarja kestää kokonaisuudessaan 208 minuuttia ja jakautuu yhdeksään jaksoon. Sarjan kertojanäänenä toimii vanha Samvais Gamgi, joka kertoo vuosia Sormuksen sodan tapahtumien jälkeen tarinaa hobittilapsille – vielä viimeistä kertaa.
1. Bilbo
Sam aloittaa tarinan kertomisen kuultuaan, että jotkut lapsista eivät vieläkään tunne sitä. Hän pohjustaa tulevaa kertomalla lyhyesti Sormuksen alkuperästä ja siitä, miten Klonkusta tuli sellainen kuin se on. Lopuksi hän kertoo, kuinka Bilbo löysi Sormuksen ja voitti Klonkun arvoitusleikissä matkallaan Yksinäiselle vuorelle.
2. Tie
Bilbo ja Frodo viettävät syntymäpäiviään ja Bilbo jättää Sormuksen Frodolle. Gandalfin neuvosta Frodo ja Sam aloittavat matkansa. Mukaan tuppautuvat myös Merri ja Pippin.
3. Vanha metsä
Hobitit kulkevat Vanhan metsän läpi ja joutuvat vaikeuksiin Vanhan Halavaukon sekä haudanhaamun kanssa. Tom Bombadil tulee kuitenkin auttamaan heitä molemmilla kerroilla ja hobitit pääsevät Briihin saakka. Sitä ennen Gandalf on käynyt jättämässä Voivalvatille Briihin viestin herra Alismäelle (Frodon salanimi) annettavaksi ja suunnannut itse Rautapihaan, missä Sarumanin petos selviää.
4. Pomppiva poni
Saattue saapuu Briihin ja yöpyy Pomppivan ponin majatalossa. Siellä he tapaavat majatalon isännän Voivalvatin ja Konkarin, joka ryhtyy heidän oppaakseen. Briistä he lähtevät kohti Rivendelliä, mutta Mustat ratsastajat ajavat heitä takaa.
5. Konkari
Mustat ratsastajat hyökkäävät seurueen kimppuun ja onnistuvat haavoittamaan Frodoa, mutta seurue pääsee pakenemaan Rivendelliin ja Frodo selviää. Rivedellissä päätetään, että Sormus on tuhottava. Frodo jatkaa Sormuksen viejänä ja saa avukseen kahdeksan kumppania.
6. Lórien
Saattue matkaa etelään ja joutuu kulkemaan Morian hylätyn kääpiökaupungin läpi. Örkit hyökkäävät Saattueen kimppuun ja Gandalf jää kiipeliin. Muut pääsevät pakenemaan Konkarin johdolla Lórieniin, missä Saattue tapaa Galadrielin lammen pinnassa. Saattue matkaa Anduinia pitkin etelään ja hajoaa – Frodo ja Sam jatkavat matkaa Mordoriin, kun taas Merri ja Pippin jäävät örkkien vangeiksi ja Boromir saa surmansa.
7. Mordor
Frodolla ja Samilla on vaikeuksia laskeutua alas jyrkännettä. Hobitit kesyttävät heitä seuranneen Klonkun.
9. Vapautus
Lukitarin tainnuttama Frodo herää ja yhdessä Samin kanssa hän jatkaa matkaa Tuomiovuorelle. Vuorella Frodo julistaa Sormuksen omakseen, mutta Klonkku puraisee sen hänen sormestaan ja putoaa Tuomiovuoreen. Sam ja Frodo heräävät Gondorista. Siellä he tapaavat Gandalfin sekä Pippinin ja Merrin ja saavat kuulla, että Konkarista on tullut Gondorin kuningas. Levättyään hobitit lähtevät kotiin päin yhdessä Gandalfin kanssa. Briin jälkeen Gandalf jättää heidät eikä Kontukaan ole entisellään. Konnun puhdistuksen jälkeen Frodo jättää Keski-Maan ja Sam päättää tarinansa.
Hail Grenada
Hail Grenada (”Terve, Grenada!”) on ollut Grenadan kansallislaulu aina maan itsenäistymisestä vuonna 1974. Laulun on sanoittanut Irva Merle Baptiste ja säveltänyt Louis Arnold Masanto. Myös God Save the Queen on kuninkaallisessa käytössä.
Mark Streit
Mark Streit (s. 11. joulukuuta 1977 Englisberg, Sveitsi) on uransa lopettanut sveitsiläinen jääkiekkoilija. Streit on toiminut New York Islandersin ja Sveitsin jääkiekkomaajoukkueen kapteenina. Streit oli myös yksi varvoista pelaajista, jotka pystyivät pelaamaan myös hyökkääjän roolia.
Streit aloitti pelaamisen SC Bernin juniorijoukkueessa vuonna 1995. Streit siirtyi HC Davosin joukkueeseen vuonna 1996. Streit pelaa nykyisin Philadelphia Flyers -seurassa NHL:ssä. Hän on erikoinen pelaaja siinä mielessä, että hän voi pelata mitä tahansa pelipaikkaa maalivahtia lukuun ottamatta. Hän on pelannut NHL:ää Montreal Canadiensissa ja New York Islandersissa. Hänet siirrettiin Islandersista Flyersiin 12. kesäkuuta 2013 vaihdossa hyökkääjä Shane Harperiin ja vuoden 2014 neljännen kierroksen varaukseen.
Maarit Näkyvä
Maarit Näkyvä (o.s. Muroma, s. 16. elokuuta 1953 Miehikkälä) on entinen suomalainen pankinjohtaja ja Kesko Oyj:n entinen hallituksen jäsen.
Näkyvä valmistui ekonomiksi 1981 ja kauppatieteiden maisteriksi 1983. Näkyvä toimi 1980-90-luvuilla Suomen Yhdyspankissa ja KOP-fuusion jälkeen Meritassa ensin valuuttadiilerinä, sittemmin yksikönjohtajana. 1980-luvun lopulta hänet muistetaan monista valuuttojen markkinaliikkeitä luotaavista televisiouutisten haastatteluista.
Maarit Näkyvä oli vuonna 2007 Suomen eniten ansiotuloja saanut nainen. Hän ilmoitti 1.10.2008 jättävänsä Sampo Pankin ja jäävänsä sapattivapaalle.
Pyökkikasvit
Pyökkikasvit (Fagaceae) on Fagales-lahkoon kuuluva kasviheimo. Pyökkikasvien tunnusmerkkeihin kuuluvat lehtien sulkamainen suonitus, pajunkissojen muotoiset kukat ja pähkinämäiset hedelmät sekä hedelmäkehto, joka voi sulkea pähkinän jopa kokonaan sisäänsä. Heimon parhaiten tunnettu suku on tammet (Quercus), joiden hedelmää kutsutaan tammenterhoksi. Tammenterhojen kehdot ovat muodostuneet kupiksi, jossa pähkinä lepää.
Luokittelu
Pyökkikasvien heimossa on kaksi alaheimoa.
1. Fagoideae K.Koch
Alaheimossa on vain pyökkien (Fagus) suku, joka kasvaa pohjoisen pallonpuoliskon lauhkeilla alueilla. Pyökkien lehdet sijaitsevat kahdessa rivissä. Hedekukinto on mykerömäinen, eikä hedekukissa ole emiön jäännettä. Emikukat ovat joutoheteettömiä, ja niissä on pitkät, kaartuvat vartalot; luotti on pallomainen. Kussakin hedelmäkehdossa on kaksi pähkinää.
2. Quercoideae Õrsted
Lehtiasento on alaheimon kasveilla tavallisesti kierteinen. Kukinto on tähkä tai norkko, ja hede- ja emikukat sijaitsevat joko erillisissä tai samoissa kukinnoissa. Hedekukat ovat perättömiä ja niissä on emiön jäänne, joka voi olla mettä erittävä. Emikukissa on joutoheteitä, ja luotit ovat pallomaisia, johteisia tai pistemäisiä ja niiden kärjessä on huokonen. Hedelmäkehto voi olla kuppimainen, suomuinen ja siinä on tavallisesti yhdestä kolmeen pähkinää, suvussa Trigonobalanus jopa yli 15.
Quercoideae-alaheimo käsittää kuusi sukua pohjoisella lauhkealla vyöhykkeellä ja tropiikin vuoristoissa lukuun ottamatta Etelä-Afrikkaa ja Uutta-Seelantia. Australiassakaan ei ole monta alaheimon lajia. Lajeja suvuissa on yhteensä yli 950, ja suurimmat suvut ovat tammet (Quercus, 460 lajia), Lithocarpus (340 lajia) ja Castanopsis (140 lajia).
Suvut
Pyökkikasveihin kuuluu laskutavasta riippuen 8–10 sukua. Neljä eri sukua Notholithocarpus, Colombobalanus, Formanodendron ja Trigonobalanus ovat vain yhden lajin käsittäviä. Näistä kolme jälkimmäistä todennäköisesti yhdistetään kolmelajiseksi Trigonobalanus-suvuksi. Suurilajisimmat suvut ovat koko pohjoiselle pallonpuoliskolle levinneet tammet ja Lithocarpus.
Epävarmoja sukuja:
Etelänpyökit (Nothofagus) luokiteltiin aiemmin pyökkikasveihin, mutta nykyään ne muodostavat oman heimonsa, Nothofagaceae.
Liisa Suvikumpu
Liisa Maria Suvikumpu (s. 12. huhtikuuta 1975 Helsinki) on suomalainen historioitsija ja Säätiöt ja rahastot ry:n toimitusjohtaja vuodesta 2013. Hän toimi WSOY:n kirjallisuussäätiön asiamiehenä ja Suomen Rooman-instituuttia ylläpitävän säätiön asiamiehenä 2009–2013.
Suvikumpu valmistui filosofian maisteriksi vuonna 2000, lisensiaatiksi 2008 ja tohtoriksi 2009 yleisestä historiasta. Väitöskirjan aiheena olivat suomalaiset kuvataiteilijat Roomassa 1800-luvulla. Vuodesta 2010 hän on ollut Euroopan historian dosentti Helsingin yliopistossa.
Vuonna 2009 Suvikumpu sai yhdessä Tuomas Heikkilän kanssa Vuoden kristillinen kirja -palkinnon teoksesta Pyhimyksiä ja paanukattoja. Vuonna 2012 hänelle myönnettiin Suomen Taideyhdistyksen kirjallisuuspalkinto Porrashuoneet-teoksen kuvatoimituksesta ja vuonna 2015 Laurin Jäntin palkinnon teoksesta Suomalaiset kylpylät – Kotimaisen kylpyläkulttuurin historiaa.
Suvikummulla on useita luottamustehtäviä. Hän on nykyisin muun muassa Suomen Kansallisteatterin hallituksen varapuheenjohtaja ja aiemmin toiminut sen hallintoneuvostossa, LähiTapiola Pääkaupunkiseudun hallituksen varapuheenjohtajana, Gummeruksen hallituksessa, Suomen Kulttuurirahaston Uudenmaanrahaston hoitokunnassa sekä Christine och Göran Schildts stiftelsen hallituksessa. Hän on myös Tiedonjulkistamisen neuvottelukunnan varapuheenjohtaja, HYPO:n hallintoneuvoston jäsen, Helsingin yliopiston alumnien hallintoneuvoston jäsen sekä Savonlinnan oopperajuhlien valtuuston jäsen vuodesta 2020.
Liisa Suvikummun puoliso on Helsingin yliopiston kirkkohistorian professori Tuomas Heikkilä.
Seventh Wave (System 7:n albumi)
Seventh Wave on brittiläisen System 7 -yhtyeen seitsemäs studioalbumi. Se julkaistiin vuonna 2001 heidän omalla A-Wave Records -levymerkillään. Tyyliltään se on psykedeelisvivahteista elektronista tanssimusiikkia.
Kappaleet
Kaikki kappaleet ovat Steve Hillagen ja Miquette Giraudyn kirjoittamia ja tuottamia. Lisäksi ranskalainen DJ Bruno Catala on osallistunut raitojen 1 ja 7 tekoon, ja The Orbin Alex Paterson puolestaan vaikuttaa raidalla 4.
Banff (täsmennyssivu)
Banff voi tarkoittaa ainakin seuraavia:
Linnansaari
Linnansaari tarkoittaa ainakin seuraavia asioita:
Tatiana Suarez
Alkuvuodet
Suarez syntyi Kaliforniassa ja omaa meksikolaiset sukujuuret. Hän aloitti painin harrastamisen kolme- ja puolivuotiaana innostuttuaan veljensä Chris Lopezin myötä. Suarez kannusti tuolloin 10-vuotiasta veljeään, joka otti osaa Kalifornia Empire Islandissa pidettävään turnaukseen. Hänen äiti ei aluksi suostunut tyttärensä halukkuuteen painia.
Paini (2005–2011)
Suarez valmistui Northview High Schoolista, jossa hänet muun muassa palkittiin vuosina 2007 ja 2008 vuoden painijaksi. Suarez oli muun muassa voittanut Itävallan avoimen turnauksen 2005. Kaksi vuotta myöhemmin hän sijoittui toiseksi nuorten painin MM-kilpailuissa, toiseksi US World Team Trialsissa, neljänneksi Yhdysvaltain kansallisissa ja saavutti vielä FILAn nuorten kansallisen mestaruuden. Myös 2008 Suarez jatkoi menestystään saavutettuaan MM-pronssia Tokiossa järjestetyissä vuoden 2008 painin maailmanmestaruuskisoissa. Hän voitti myös US World Team Trials mestaruuden, pronssia nuorten maailmanmestaruuskilpailuissa ja pronssia myös US Olympic Team Trialsissa. Lisäksi Suarez sijoittui viidenneksi Yhdysvaltain kansallisissa kilpailuissa ja voitti Pan-Amerikan mestaruuden.
Suarez siirtyi opiskelemaan Lindenwoodin yliopistoon, jossa häntä valmensi painissa Jake Dieffenbach. Suarez saavutti heti pronssia New Yorkin AC kansainvälisessä openissa, sijoittui viidenneksi MM-kilpailuissa. Hän voitti myös US World Team Trials mestaruuden ja saavutti pronssia FILAn nuorten kansallisissa kilpailuissa. Suarez oli vielä viides Yhdysvaltain kansallisissa kilpailuissa. Hän saavutti lisää menestystä 2010 voitettuaan World Team Trials ja U.S. Open mestaruudet. Hän saavutti MM-pronssia Moskovassa syyskuussa 2010. Sittemmin kaudella 2010–2011 Suarez oli listattu Yhdysvaltain parhaimmaksi naisvapaapainijaksi alle 55-kiloisten sarjassa.
Suarez oli harjoittelemassa vuoden 2012 kesäolympialaisia varten, mutta kärsi kesken harjoittelun niskavammasta, joka esti hänen olympialaisiin pääsyn. Röntgentutkimuksissa kuitenkin ilmeni että Suarezilla oli kilpirauhassyöpä. Hoidon jälkeen Suarez palasi takaisin kamppailulajien pariin harjoittelemaan brasilialaista jujutsua, jonka kautta hän kiinnostui harrastamaan vapaaottelua.
Vapaaottelu
Suarez aloitti vapaaottelun 2013 ja otteli amatöörinä kaksi ottelua 2014. Hän voitti molemmat käymänsä ottelut ja siirtyi tämän jälkeen ammattilaiseksi. Suarez otteli heti ensimmäisessä ottelussaan Gladiator Challenge organisaation vapaana olleesta kärpässarjan mestaruudesta Tyra Parkeria vastaan. Ottelu käytiin 19. heinäkuuta 2014, jonka hän voitti tuomariäänin. Suarez otteli vielä kaksi ottelua Gladiator Challengessa voittaen ensin huhtikuussa 2015 Carolina Alvarezin käsilukolla ja myöhemmin elokuussa Arline Coban teknisellä tyrmäyksellä toisen erän alussa.
Ultimate Fighter (2016)
Suarez tuli valituksi tosi-tv-sarjaan Ultimate Fighter. Voitettuaan avausottelunsa Chel-c Baileyn tuomariäänin hänet valittiin taloon. Ylivoimaisen voiton myötä Suarez tuli ensimmäisenä valituksi Cláudia Gadelhan joukkueeseen, joka valmensi Joanna Jędrzejczyk joukkuetta vastaan. Toisella kierroksella Suarez kohtasi entisen Invictassa usean ottelun käyneen JJ Aldrichin, joka hän voitti takakuristuksella. Välierissä Suarez kohtasi joukkuekaverinsa Kate Jacksonin, jonka hän puolestaan voitti giljotiinikuristuksella ensimmäisessä erässä. Voiton myötä hän eteni loppuotteluun, joka käytäisiin UFC:n tapahtumassa The Ultimate Fighter 23 Finale.
UFC (2016–)
Hänen oli määrä otella seuraavaksi joulukuussa 2016, mutta ilmoitti marraskuussa kärsivänsä loukkaantumisesta ja jätti ottelun väliin. Suarez palasi takaisin marraskuussa 2017 kohdattuaan Viviane Pereiran, joka oli muun muassa voittanut korsisarjan mestaruudesta otelleen Valérie Létourneaun. Suarez voitti Pereiran tuomariäänin (30–27, 30–27, 30–26).
Toukokuussa 2019 Suarez kohtasi Alexa Grasson Chilessä. Ottelu käytiin UFC Fight Night: Maia vs. Usman -tapahtumassa, jossa hän voitti ottelun takakuristuksella ensimmäisessä erässä. Syyskuussa Suarez kohtasi UFC:n entisen korsisarjan mestarin Carla Esparzan. Kaksikon välinen ottelu käytiin UFC 228 -tapahtumassa, jonka Suarez voitti teknisellä tyrmäyksellä kolmannen erän lopussa.
Suarez palasi takaisin häkkiin kesäkuussa 2019, kun hän kohtasi Nina Ansaroffin. Suarez voitti UFC 238 -tapahtumassa käydyn ottelun tuomariäänin (29–28, 29–28, 29–28).
Freja Transport & Logistics
alt=FREJA Transport & Logistics oy logo|pienoiskuva
alt=FREJAn maantiekuljetus|pienoiskuva|FREJA tarjoaa kansainvälisiä maantiekuljetuksia. Palveluvalikoimaan kuuluvat myös meri- ja lentorahdit. Freja Transport & Logistics Oy on osa yksityisessä omistuksessa olevaa pohjoismaista kuljetus- ja logistiikka-alan palveluja tarjoavaa Freja-konsernia. Freja tarjoaa kansainvälisiä maantie-, meri-, lento- ja projektikuljetuksia.
Kansainvälisiin maantierahtipalveluihin kuuluvat täyskuorma-, osakuorma- ja kappaletavarakuljetukset sekä lämpösäädellyt kuljetukset. Yhtiön kalustossa on tuhatkunta traileria.
Frejan Transport & Logisticsin liikevaihto oli noin 80 miljoonaa euroa (2017). Yritys työllistää noin 55 henkeä (2017).
Historia
Vuoden 2009 alussa logistiikkayhtiö sai nykyisen nimensä Freja Transport & Logistics Oy. Konserniin kuuluvien yritysten nimet yhtenäistettiin, ja konserni alkoi rakentaa pohjoismaista brändiä.
Kansainvälisellä Freja-konsernilla on toimipisteitä Suomen lisäksi Tanskassa, Norjassa, Ruotsissa, Puolassa ja Kiinassa.
UPS Airlinesin lento 1354
UPS Airlinesin lento 1354 oli UPS Airlinesin Yhdysvaltain sisäinen rahtilento Louisvillestä Birminghamiin, joka putosi maahan lähestyessään määränpäätään. Koneessa olleet lentäjät saivat surmansa onnettomuudessa.
Kone nousi Louisvillestä kello 5.54 paikallista aikaa, ja oli noin kilometrin päässä määränpäästään, kun se törmäsi puihin, putosi pellolle ja syttyi tuleen.
Onnettomuuden syynä oli miehistön tekemä epävakaa lähestyminen lentokentälle, minkä seurauksena kone joutui minimilähestymiskorkeuden alapuolelle. Onnettomuustutkimuksissa miehistön todettiin olleen väsynyt.
Mahdottomuus (logiikka)
Mahdottomuus on logiikan käsite, mahdollisuuden vastakohta. Propositio on mahdoton, jos se ei olisi voinut olla tosi. Tällaisia ovat esimerkiksi loogisesti ristiriitaiset propositiot, jotka rikkovat esimerkiksi ristiriidan lakia tai kolmannen poissuljetun lakia. Modaalilogiikassa tämä voidaan ilmaista mahdollisten maailmojen avulla niin, että propositio on mahdoton, mikäli se ei ole tosi missään mahdollisessa maailmassa.
Tutkijat ovat kehittäneet myös mahdottomien maailmojen käsitteen. Mahdottomassa maailmassa on sellaisia tosia propositioita (esimerkiksi joku loogisesti mahdoton propositio), jotka eivät olisi voineet olla tosia missään mahdollisessa maailmassa. Näin normaalit logiikan lait eivät välttämättä päde mahdottomissa maailmoissa.
Banff
Banff on kaupunki Albertassa Kanadassa. Se perustettiin vuonna 1880 lähinnä turistikohteeksi ja sinne rakennettiin Banff Springs Hotel. Banff sijaitsee Kalliovuorilla Banffin kansallispuistossa, joka pääsi vuonna 1984 yhdessä muiden Kanadan Kalliovuorten luonnonpuistojen kanssa UNESCOn maailmanperintöluetteloon.
Banffista tuli kaupunki vuonna 1990. Kaupunki nimettiin samannimisen Skotlannissa sijaitsevan kaupungin mukaan. Banffin asukasluku on 7 500 ja pinta-ala vajaat viisi neliökilometriä.
Aiheesta muualla
thumb|left|250px|Banff Springs Hotel thumb|left|250px|Rautatieasema
Jean-Claude Killy
Jean-Claude Killy (s. 30. elokuuta 1943 Saint-Cloud, Ranska) on ranskalainen uransa lopettanut alppihiihtäjä ja autourheilija. Hän on alppihiihdon kolminkertainen olympiavoittaja.
Ruth Ann Minner
Ruth Ann Minner (17. tammikuuta 1935 – 4. marraskuuta 2021 ) oli Yhdysvaltain demokraattisen puolueen poliitikko ja Delawaren osavaltion entinen kuvernööri. Hänet valittiin osavaltion ensimmäiseksi naiskuvernööriksi vuonna 2000 ja hän aloitti ensimmäisen kautensa 3. tammikuuta 2001. Hän toimi tehtävässä kaksi kautta, 20. tammikuuta 2009 asti, ja häntä seurasi Jack Markell.
Mick Kenney
pienoiskuva|Mick "Irrumator“ Kenney San Metal Open Air vuonna 2013. Mick Kenney (tunnettu nimimerkeillä Migg, Irrumator sekä Kordhell) on brittiläinen muusikko, kuvataiteilija sekä tuottaja Birminghamista. Hänen yhtyeisiinsä kuuluvat mm. Anaal Nathrakh, Exploder, Frost (yhtye), Professor Fate ja Mistress. Hän on tehnyt kansitaidetta yhtyeille kuten Gorerotted, Napalm Death ja Aborym. Kenney omistaa Necrodeath -äänitysstudion.
Todellinen valtioneuvos
Samanlainen arvonimi on ollut käytössä myös Saksassa ja Itävallassa.
Jean-Claude Killy
thumb|right|Killy Porsche 911:n ratissa vuonna 1968 Killy ja Toni Sailer ovat ainoat alppihiihtäjät, jotka ovat voittaneet yksissä olympialaisissa pujottelun, suurpujottelun ja syöksylaskun kultamitalin. Killy onnistui voittamaan tämän triplan Grenoblen 1968 olympialaisissa. Pujottelun kultamitalin hän voitti vain 0,09 sekunnin erolla itävaltalaiseen Herbert Huberiin sen jälkeen, kun häntä nopeammin pujotelleet Karl Schranz ja Håkon Mjøen oli hylätty portin ohittamisen vuoksi. Portillon MM-kilpailuissa 1966 Killy voitti kultaa syöksylaskussa ja alppiyhdistetyssä. Hänellä on myös alppihiihdon kokonaismaailmancupin voitto vuosilta 1967 ja 1968. Lisäksi 1967 hän voitti jokaisen yksittäislajin maailmancupit.
Vuosina 1967–1970 Killy harrasti myös autourheilua. Hän osallistui muun muassa Le Mansin 24 tunnin ajoon ja Pariisi–Dakar-ralliin.
Vuodesta 1995 lähtien Killy on ollut Kansainvälisen olympiakomitean eli KOK:n jäsen.
Aquaria
Aquaria on brasilialainen power metal -yhtye. Yhtye perustettiin vuonna 1999, ja oli alkuperäiseltä nimeltään Uirapuru. Uirapuru-nimellä julkaistiin kaksi demoa, ja vuonna 2002 yhtyeen nimeksi vaihdettiin Aquaria. Aquaria-nimellä yhtye on julkaissut tähän mennessä kaksi albumia.
Tunturikehrääjä
Tunturikehrääjä (Eriogaster arbusculae) on tukevarakenteinen, karvainen perhoslaji, jota tavataan vain Euroopassa. Suomesta sitä ei ole koskaan tavattu.
Aquaria
Historia
Yhtye perustettiin vuonna 1999 nimellä Uirapuru. Perustajajäseninä toimivat basisti Fernando Giovanetti, kosketinsoittaja Alberto Kury ja sittemmin Revolution Renaissancessa tunnetuksi tullut rumpali Bruno Agra.
Tunturikehrääjä
Koko ja ulkonäkö
Keskikokoinen, hyvin karvainen perhonen, jonka naaras on vain hieman koirasta kookkaampi, mutta ruumiinrakenteeltaan huomattavasti rotevampi. Etusiivet ja ruumiin karvoitus ovat punaruskeat, mutta perhosten sävy vaihtelee jonkin verran elinalueen mukaan. Etusiiven poikki kulkee vaalea viiru, jossa on kaksi selvää ulospäin suuntautunutta mutkaa. Koiraalla viiru on leveämpi ja voi levitä siiven kärkeä kohti siipisuonten kohdilta. Siiven keskiosassa on vaalea keskitäplä. Takasiivet ovat suunnilleen etusiipien pituiset, väriltään vain hieman etusiipiä harmaammat, eikä poikkiviiru erotu niissä yhtä terävänä. Koiraan tuntosarvet ovat selvästi kaksoiskampamaiset. Naaraan takaruumiin kärjessä on valtava, tummanharmaiden karvojen muodostama tupsu. Siipiväli koiraalla 29–33 mm ja naaralla 33–39 mm.
Aikuinen tunturikehrääjä muistuttaa koivukehrääjää (Eriogaster lanestris), toukka erityisesti pihlajakehrääjää (Trichiura crataegi).